IOS 4

iOS 4 היא הגרסה הבסיסית הרביעית של מערכת ההפעלה הניידת iOS מבית אפל, כאשר היא מהווה את ההמשך לגרסה הקודמת iPhone OS 3. היא הוכרזה בכנס המפתחים העולמי של אפל ב-7 ביוני 2010, והפצתה החלה ב-21 ביוני 2010.‏ iOS 4 הייתה הגרסה הראשונה מסדרת iOS שכללה בשמה את שם הסדרה החדש iOS, בעוד שהושמט ממנה שמה הקודם iPhone OS אשר נכלל בגרסאות הקודמות. ב-12 באוקטובר 2011, הופצה הגרסה החדשה יותר בשם iOS 5. iBooks Game Center FaceTime iOS 4 הוכרזה באירוע מרכזי שנחגג בכנס המפתחים העולמי של אפל ב-7 ביוני 2010. זוהי גרסת ה-iOS הראשונה אשר נשאה את שם הסדרה החדש והפשוט יותר "iOS", בעוד ששמה הקודם של הסדרה - "iPhone OS", אשר הופיע בגרסאות iOS קודמות, הוחלף על ידי השם החדש. iOS 4 הופצה באופן רשמי ב-21 ביוני 2010. iOS 4.0.1 הופץ ב-15 ביולי 2010, והיה העדכון הראשון עבור iOS 4. העדכון שינה את השיטה לחישוב עוצמת האות של החיבור הסלולרי לקבלת דיוק משופר יותר. iOS 4.0.2 הופץ ב-11 באוגוסט 2010, והגיע עם תיקון עבור תקלות בעת פתיחת קבצים בפורמט PDF. iOS 4.1 הופץ ב-8 בספטמבר 2010. העדכון כלל תמיכה בעיבוד תמונה בטווח דינמי רחב (HDR) עבור איכות תמונה גבוהה יותר בעת צילום תמונות ושמירתן באייפון 4. בנוסף, העדכון הכניס את Game Center - רשת חברתית עבור משחקים לנייד והוסיף את היכולת להעלות סרטון באיכות גבוהה שהוסרט עם אייפון 4 ליוטיוב ול-MobileMe. העדכון אף כלל תיקוני באגים וביצועים משופרים. iOS 4.2.1 הופץ ב-22 בנובמבר 2010. זהו העדכון הראשון אשר הביא את כל התכונות הגדולות של iOS 4 אשר הוצגו באייפון ובאייפד. על אף ש-iOS 4.2 הופץ עבור מפתחים למטרות בדיקה, התגלו באגים, ולכן שמו הוחלף ב-4.2.1 עבור הצרכן. זהו גם העדכון האחרון של iOS 4 אשר רץ על iPhone 3G והדור השני של האייפוד טאץ' עקב מגבלות חומרה ובעיות בביצועים. iOS 4.2.5 הופץ ב-11 בינואר 2011, והוסיף תמיכה בלעדית בנקודות גישה המשתמשות בחיבור Wi-Fi עבור גרסת ה-CDMA של האייפון 4. iOS 4.3 הופץ ב-4 במרץ 2011, והוסיף את היכולת ליצור נקודת גישה אישית עם חיבור Wi-Fi, שיתוף ביתי של תוכני iTunes, שיפורים בשיקוף AirPlay ושיפורים מזעריים נוספים. iOS 4.3.1 הופץ ב-25 במרץ 2011, והגיע עם תיקון עבור תקלות במסכי האייפוד טאץ', יחד עם שיפורים אשר הביאו ליציבות של קישוריות הסלולר עבור מכשירי האייפון. iOS 4.3.2 הופץ ב-14 באפריל 2011, והגיע עם תיקוני תקלות בעת ביצוע שיחות FaceTime ובעיות בחיבור סלולרי בדגמי אייפד המגיעים עם מודם סלולרי מובנה. iOS 4.3.3 הופץ ב-4 במאי 2011, והביא לתיקוני תקלות בחישוב המיקום. iOS 4.3.4 הופץ ב-15 ביולי 2011, והביא לתיקוני בעיות אבטחה. iOS 4.3.5 הופץ ב-25 ביולי 2011, והגיע עם עדכון אבטחה אשר הביא לתיקון ניהול האישורים. iOS 4 הביאה להרחבת כמות היישומים שניתן לרכז במסך הבית מ-180 יישומים בגרסה הקודמת ל-2,160 בגרסה זו, מאחר שנוספה האפשרות ליצור תיקיות נפרדות לקבוצות יישומים. לתיקיות אלו ניתנו שמות באופן אוטומטי על סמך הקטגוריה המתאימה של היישומים בחנות ה-App Store. היכולת לבחור תמונת רקע מותאמת אישית למסך הבית נוספה אף היא, אם כי יכולת זו לא הייתה זמינה עבור ה-iPhone 3G והדור השני של האייפוד טאץ' בשל ביצועים נמוכים של הנפשתם של הסמלילים במסך הבית. iOS 4 הביאה לראשונה את היכולת לעבור בקלות מיישום אחד לאחר באמצעות תכונה הנקראת "ריבוי משימות", אשר ניתן להפעילה על ידי הקשה כפולה על לחצן הבית. תכונה זו לא צרכה סוללה יתר על המידה. תכונת ריבוי המשימות הייתה מוגבלת רק ליישומים ששימשו עבור שיחות אינטרנט, מיקום וניגון קובצי שמע, בעוד שטכנולוגיה דומה בשם "Fast App Switching" (החלפה מהירה של יישומים) אפשרה למשתמשים לצאת מיישום אחד ולהיכנס לאחד, כאשר היישום הראשון מופעל ברקע, עד אשר המשתמש מחליט לחזור אליו. iOS 4 הביאה לראשונה את תכונת בדיקת האיות אשר מאתרת בעיות באופן כתיבתן של מילים על גבי המסך והצגת קו תחתון אדום. בעת שהמשתמש מקיש על גבי המילה המסומנת, באפשרותו לבחור חלופה מתאימה מתוך המלצות המוצגות מעל למילה הבעייתית. ביישום המצלמה ניתן כעת לצלם תמונות עם זום דיגיטלי מקסימלי עד פי 5. iOS 4 הציגה את תמיכתם של מכשירי האייפון והאייפוד טאץ' ב-iBooks, שכבר נכללה באייפד. ומאחר וזהו לא היה יישום ברירת מחדל, הוא היה זמין דרך חנות ה-App Store. יישומון הדור האלקטרוני הוסיף תיבת דואר נכנס מאוחדת ב-iOS 4, המאפשרת למשתמשים לראות הודעות מכל חשבונות הדוא"ל שלהם המוצגים יחד בתיבת דואר נכנס אחת. הדבר זכה גם לתמיכה בכינויי כתובות דואר אלקטרוני של MobileMe ובכמות גדולה יותר של חשבונות Exchange עבור משתמשים עסקיים. iOS 4.1 הוסיפה יישום חדש בשם Game Center, רשת חברתית ייחודית עבור משחקי אינטרנט מרובי-משתתפים, המאפשרת למשתמשים להזמין חברים לשחק במשחקים ולהשוות את הניקוד שצברו בטבלת השיאנים. היישום לא היה זמין ב-iPhone 3G. iOS 4 הציגה את FaceTime, יישום המשמש לביצוע שיחות וידאו אשר עושה שימוש במצלמת המכשיר כדי לאפשר למשתמש לבצע שיחות וידאו עם משתמשי FaceTime אחרים. דפדפן האינטרנט Safari לנייד ב-iOS 4 הוסיף את בינג כמנוע חיפוש בנוסף לגוגל ו-Yahoo!. ב-iOS 4.2, ניתן לחפש מילים או ביטויים מסוימים בדף אינטרנט באמצעות כלי החיפוש החדש. הדור הראשון של האייפון והדור הראשון של האייפוד טאץ' לא נתמכים על ידי iOS 4 וגרסאות חדשות יותר בשל מגבלות בחומרה המותקנת במכשירים אלו. זוהי הייתה הפעם הראשונה שבה אפל הסירה את תמיכתה במכשירים קודמים. מדיה וקבצים בנושא IOS 4 בוויקישיתוף iOS 4 מתוך Wayback Machine (הועבר לארכיון ב-30 ביוני 2010) (באנגלית) iPhone OS 4 renamed iOS 4, launching June 21 with 1500 new features, Engadget (באנגלית) David Chartier, Macworld | PT, Apple releases iOS 4.0.1 with new iPhone signal formula, Macworld, ‏2010-07-15 (באנגלית) iOS 4.0.2 for iPhone/iPod touch, iOS 3.2.2 updates available now, Engadget (באנגלית) Eric Slivka, Apple Releases iOS 4.1 for iPhone and iPod Touch, www.macrumors.com (באנגלית) Jason Snell, Macworld | PT, Apple releases iOS 4.2.1, Macworld, ‏2010-11-22 (באנגלית) Dan Moren, Macworld | PT, iOS 4.2 arrival near? All signs point to yes, Macworld, ‏2010-11-12 (באנגלית) Serenity Caldwell, Macworld | PT, Apple releases iOS 4.2.1 GM to developers, Macworld, ‏2010-11-18 (באנגלית) AppleInsider Staff Tuesday, January 11, 2011, 09:55 am PT, Apple's new CDMA iPhone has built-in Wi-Fi hotspot with iOS 4.2.5, AppleInsider (באנגלית) iOS 4.3 brings a handful of new features and new headaches, Engadget (באנגלית) Verge Staff, iOS: A visual history, The Verge, ‏2011-12-13 (באנגלית) Jacqui Cheng, iOS 4.3.1 fixes iPod touch graphics glitch, TV flickering issue, Ars Technica, ‏2011-03-25 (באנגלית) Lex Friedman, Macworld | PT, Apple releases iOS 4.3.2, fixes FaceTime, 3G issues, Macworld, ‏2011-04-14 (באנגלית) Dan Moren, Macworld | PT, Apple releases iOS 4.3.3 to patch location bugs, Macworld, ‏2011-05-04 (באנגלית) Charlie White, Apple iOS 4.3.4 Update Available, Prevents Hacking & Jailbreaking, Mashable (באנגלית) Lex Friedman, Macworld | PT, Apple releases iOS 4.3.5 to fix certificate validation, Macworld, ‏2011-07-25 (באנגלית) Dan Frakes, Macworld | PT, Hands on with iOS 4 folders, Macworld, ‏2010-06-21 (באנגלית) Eric Slivka, Steve Jobs on Lack of Custom Wallpapers in iOS 4 for iPhone 3G, www.macrumors.com (באנגלית) Macworld Staff, Macworld | PT, iOS 4: What you need to know, Macworld, ‏2010-06-21 (באנגלית) Multitasking With iOS 4 is Horrible: Apple Blew It, PCWorld, ‏2010-06-22 (באנגלית) iOS 4 features: Spell-check and text replace, iMore, ‏2010-07-13 (באנגלית) (ארכיון) Apple iOS 4: 10 Best Features, PCWorld, ‏2010-06-21 (באנגלית) iOS 4, iBooks for iPhone Now Available For Download, Cult of Mac, ‏2010-06-21 (באנגלית) iOS 4 review, iMore, ‏2010-06-14 (באנגלית) Chris Holt, Macworld | PT, iOS 4.1's Game Center to hit iPhone next week, Macworld, ‏2010-09-01 (באנגלית) Download iOS 4.1 now, get Game Center (on your compatible iProduct), Engadget (באנגלית) Today in Apple history: iOS 4 brings multitasking and FaceTime, Cult of Mac, ‏2018-06-21 (באנגלית) Bing Goes The iPhone, Search Engine Land, ‏2010-06-07 iOS 4.2 features: Find text on Safari web page, iMore, ‏2010-09-16 (באנגלית) (ארכיון)